techiaith/cofnodycynulliad_en-cy huggingface dataset:
English: I thank Simon Thomas for acting as the warm-up act to the series of questions I'm about to put on related topics. The Cabinet Secretary will be aware that the Welsh Government has required Powys County Council to increase its generating targets for electricity from renewables - from wind power, in fact - from 50 MW, to 600 MW. That could see another 200 to 300 windmills desecrating the landscape of mid Wales, over 40 per cent of all the landmass of Powys outside the Beacons national park, and up to 14 turbines could automatically, therefore, be approved, because of the presumption of planning approval under the development plan at Abergwesyn, the Begwns, Pant-y-Llyn Hill, Merthyr Cynog, Llandegley, Abbey-cwm-hir, and Hirnant. Local residents are very concerned about the impact that such developments would have upon their daily lives. Given that these projects can make no tangible difference to climate change, and even if you believe in the connection between increased carbon dioxide and global warming, is it really worth wrecking people's lives and landscape?
Welsh: Diolch i Simon Thomas am weithredu fel codwr hwyl ar gyfer y gyfres o gwestiynau rwyf ar fin eu gofyn ar bynciau cysylltiedig. Bydd Ysgrifennydd y Cabinet yn ymwybodol fod Llywodraeth Cymru wedi gofyn i Gyngor Sir Powys gynyddu ei dargedau cynhyrchu ar gyfer trydan o ynni adnewyddadwy - o ynni gwynt, mewn gwirionedd - o 50 MW, i 600 MW. Gallai hynny arwain at 200 i 300 melin wynt arall yn halogi tirwedd canolbarth Cymru, dros 40 y cant o holl dir Powys y tu allan i barc cenedlaethol Bannau Brycheiniog, a gallai hyd at 14 o dyrbinau gael eu cymeradwyo'n awtomatig felly oherwydd y rhagdybiaeth o ganiatâd cynllunio o dan y cynllun datblygu yn Abergwesyn, y Begwns, Pen Pant-y-Llyn, Merthyr Cynog, Llandeglau, Abaty Cwm-hir, a Hirnant. Mae trigolion lleol yn bryderus iawn ynglŷn â'r effaith y buasai datblygiadau o'r fath yn ei chael ar eu bywydau bob dydd. O ystyried na all y prosiectau hyn wneud unrhyw wahaniaeth sylweddol i'r newid yn yr hinsawdd, a hyd yn oed os ydych yn credu yn y cysylltiad rhwng cynnydd mewn carbon deuocsid a chynhesu byd-eang, a yw'n werth dinistrio tirwedd a bywydau pobl mewn gwirionedd?
English: Well, I was very pleased to answer Simon Thomas's questions about the very important conference that I attended last week. I'm not going to debate whether I believe in something with a Member of UKIP, frankly. That science has been there for many years.
Welsh: Wel, roeddwn yn falch iawn o ateb cwestiynau Simon Thomas am y gynhadledd bwysig iawn a fynychais yr wythnos ddiwethaf. Nid wyf am drafod a wyf yn credu rhywbeth gydag Aelod o UKIP, a bod yn onest. Mae'r wyddoniaeth honno wedi bod yno ers blynyddoedd lawer.
English: This is a democratic forum, isn't it? What are we here for?
Welsh: Mae hwn yn fforwm democrataidd, onid yw? Pam rydym ni yma?
English: In relation to windfarms, I do understand that some people have concerns about it, but I would think that those people would also be concerned if, when they put the light on, it didn't come on. It's about making sure that we absolutely invest in renewable energy going forward.
Welsh: Mewn perthynas â ffermydd gwynt, rwy'n deall bod gan rai pobl bryderon yn eu cylch, ond buaswn hefyd yn credu y buasai gan y bobl hynny bryderon pe na bai'r golau yn dod ymlaen wrth iddynt wasgu'r swits. Mae'n ymwneud â sicrhau ein bod yn bendant yn buddsoddi mewn ynni adnewyddadwy wrth symud ymlaen.
English: Well, the Cabinet Secretary clearly doesn't understand that part of the problem with reliance on renewables is that the lights may well not come on when you press the switch. At the moment, the National Grid is generating 3.33 per cent of power from renewables, compared with 17.32 per cent from coal and 49.68 per cent by combined-cycle gas turbines. Combined-cycle gas turbine generation has to be maintained in order to cope with the intermittent nature of wind. The Campaign for the Protection of Rural Wales has denounced as futile the reliance upon intermittent energy sources because of this duplication of cost, because the average capacity factor of wind turbines is only 20 per cent. So, for 80 per cent of the time they're not generating enough wind and, therefore, they have to be supplemented by other sources of generation, doubling the capital cost and also in the process, of course, emitting carbon dioxide emissions because of the energy intensive nature of what needs to be created through their capital costs.
Welsh: Wel, yn amlwg nid yw Ysgrifennydd y Cabinet yn deall mai rhan o'r broblem gyda bod yn ddibynnol ar ynni adnewyddadwy yw ei bod yn bosibl iawn na fydd y goleuadau'n dod ymlaen wrth i chi wasgu'r swits. Ar hyn o bryd, mae'r Grid Cenedlaethol yn cynhyrchu 3.33 y cant o bŵer o ffynonellau adnewyddadwy, o'i gymharu â 17.32 y cant o lo a 49.68 y cant o dyrbinau nwy cylch cyfun. Mae'n rhaid cynnal tyrbinau nwy cylch cyfun er mwyn ymdopi â natur ysbeidiol y gwynt. Mae'r Ymgyrch Diogelu Cymru Wledig wedi dweud bod dibynnu ar ffynonellau ynni ysbeidiol yn ofer oherwydd dyblu'r gost yn y ffordd hon, gan mai 20 y cant yn unig yw ffactor capasiti cyfartalog tyrbinau gwynt. Felly, am 80 y cant o'r amser nid ydynt yn cynhyrchu digon o wynt ac felly, mae'n rhaid cael ffynonellau cynhyrchu eraill yn ogystal, sy'n dyblu'r costau cyfalaf ac sydd hefyd, wrth gwrs, yn rhyddhau allyriadau carbon deuocsid yn y broses oherwydd natur ynni-ddwys yr hyn sydd angen ei greu drwy eu costau cyfalaf.
English: I absolutely recognise that existing energy sources such as coal play an important role in the Welsh economy and in providing our energy, but what we need to look at is not just the current energy mix but the energy mix going forward. In light of the Paris agreement, which you may not want to sign up to, but I'm absolutely happy to sign up to and I think most Members in this Chamber would be happy to sign up to, we are committed to a transition away from those sources of energy unless appropriate decarbonisation technologies come on stream. So, it's absolutely vital that we invest in renewable energy and alternative energy sources going forward.
Welsh: Rwy'n sicr yn cydnabod bod ffynonellau ynni sy'n bodoli'n barod, megis glo, yn chwarae rhan bwysig yn economi Cymru ac yn darparu ynni i ni, ond mae angen i ni edrych, nid yn unig ar y gymysgedd ynni ar hyn o bryd ond y gymysgedd ynni yn y dyfodol. Mae'n bosibl nad ydych am ymrwymo i gytundeb Paris ond rwy'n hollol hapus i ymrwymo iddo ac rwy'n credu y buasai'r rhan fwyaf o'r Aelodau yn y Siambr yn hapus i ymrwymo iddo, ac rydym yn ymrwymedig i newid y ffynonellau ynni hynny oni bai bod technolegau datgarboneiddio priodol yn dod yn weithredol. Felly, mae'n gwbl hanfodol ein bod yn buddsoddi mewn ynni adnewyddadwy a ffynonellau ynni amgen yn y dyfodol.
English: Well, under the Paris agreements, of course, India is going to treble its carbon dioxide emissions in the next 15 years and China is going to double them whilst we are making the sacrifices, which have been the subject of my questions this afternoon. But the Cabinet Secretary has responsibility also for rural affairs and the countryside, and tourism is vitally important in mid Wales. Littering the countryside with windmills is going to do nothing to attract tourists to mid Wales. I'm asking the Cabinet Secretary - just to have a sense of proportion on this - there are plenty of places in which you can build windfarms or generate electricity in other renewable ways by solar panels, et cetera, in areas of outstanding natural beauty that might not be national parks; would it not be better not to have these windfarms and to concentrate on building them elsewhere?
Welsh: Wel, o dan gytundebau Paris, wrth gwrs, bydd India yn treblu ei hallyriadau carbon deuocsid yn y 15 mlynedd nesaf a bydd Tsieina yn eu dyblu tra ydym ni'n aberthu, a'r aberth hwnnw oedd testun fy nghwestiynau y prynhawn yma. Ond mae Ysgrifennydd y Cabinet hefyd yn gyfrifol am faterion gwledig a chefn gwlad, ac mae twristiaeth yn hanfodol bwysig yng nghanolbarth Cymru. Ni fydd llenwi cefn gwlad â melinau gwynt yn gwneud dim o gwbl i ddenu twristiaid i ganolbarth Cymru. Rwy'n gofyn i Ysgrifennydd y Cabinet - er mwyn cael rhywfaint o gymesuredd ar hyn - mae digon o leoedd lle y gallwch adeiladu ffermydd gwynt neu gynhyrchu trydan mewn ffyrdd adnewyddadwy eraill drwy ddefnyddio paneli solar ac yn y blaen mewn ardaloedd o harddwch naturiol eithriadol nad ydynt yn barciau cenedlaethol o bosibl; oni fuasai'n well peidio â chael y ffermydd gwynt hyn a chanolbwyntio ar eu hadeiladu mewn mannau eraill?
English: Well, maybe when the Member learns a bit more about Wales you'll find that we're very rich in renewable resources. It's about balance, so the short answer to your question is 'no'.
Welsh: Wel, efallai pan fydd yr Aelod wedi dysgu rhywfaint mwy am Gymru fe welwch ein bod yn gyfoethog iawn mewn adnoddau adnewyddadwy. Mae'n ymwneud â chydbwysedd, felly yr ateb byr i'ch cwestiwn yw 'na'.
English: Thank you. The Welsh Government's flood and coastal risk management programmes are actively addressing risk across north Wales in line with our national strategy. This includes major work at St Asaph, appraisals for 20 potential coastal schemes and over 70 small-scale projects to build resilience and undertake essential maintenance.
Welsh: Diolch. Mae rhaglenni rheoli perygl llifogydd ac arfordiroedd Llywodraeth Cymru yn mynd ati i fynd i'r afael â risg ar draws gogledd Cymru yn unol â'n strategaeth genedlaethol. Mae hyn yn cynnwys gwaith mawr yn Llanelwy, arfarnu 20 o gynlluniau arfordirol posibl a thros 70 o brosiectau bach i wella'r gallu i wrthsefyll llifogydd a chyflawni gwaith cynnal a chadw hanfodol.
English: Thank you for that response, Cabinet Secretary. Can I thank you also for the work that the Welsh Government has done in helping to protect homes in my own constituency from flooding? But there is a great concern, which I've raised in this Chamber on many occasions, about the Old Colwyn east promenade and the vulnerability of that part of the coast to flooding, particularly given its protection of vital infrastructure in north Wales for the transport networks, in particular the A55 and the north Wales railway line. I know that a number of parties need to come together to resolve that particular problem, but given the Welsh Government's interest in protecting the A55 in particular, I'd be very grateful if the Welsh Government could take the lead on this issue and bring these parties together so we can crack on and protect that part of the coast, particularly given the improvements that have been made elsewhere in the Colwyn Bay area.
Welsh: Diolch am eich ateb, Ysgrifennydd y Cabinet. A gaf fi ddiolch hefyd am y gwaith a wnaed gan Lywodraeth Cymru yn helpu i ddiogelu cartrefi yn fy etholaeth rhag llifogydd? Ond mae cryn bryder, fel rwyf wedi sôn yn y Siambr ar sawl achlysur, ynglŷn â phromenâd dwyreiniol Hen Golwyn a pherygl llifogydd i'r rhan honno o'r arfordir, yn enwedig o ystyried y diogelwch y mae'n ei ddarparu i seilwaith hanfodol y rhwydweithiau trafnidiaeth yng ngogledd Cymru, yn enwedig yr A55 a rheilffordd gogledd Cymru. Gwn fod angen i nifer o bobl ddod at ei gilydd i ddatrys y broblem benodol honno, ond o ystyried diddordeb Llywodraeth Cymru mewn diogelu'r A55 yn benodol, buaswn yn ddiolchgar iawn pe gallai Llywodraeth Cymru gymryd yr awenau yn y mater hwn a dod â'r bobl hyn at ei gilydd er mwyn i ni allu bwrw ymlaen â diogelu'r rhan honno o'r arfordir, yn enwedig o ystyried y gwelliannau a wnaed mewn mannau eraill yn ardal Bae Colwyn.
English: Well, it is an issue and we are bringing parties together and my officials do continue to work with Conwy County Borough Council to try and find an appropriate solution. But I know that no decision has yet been made because we do need that work to be done. So, I'd be grateful if you too could encourage your local authority.
Welsh: Wel, mae'n broblem ac rydym yn dod â phobl at ei gilydd ac mae fy swyddogion yn parhau i weithio gyda Chyngor Bwrdeistref Sirol Conwy i geisio dod o hyd ateb priodol. Ond gwn nad oes penderfyniad wedi'i wneud eto, oherwydd rydym angen i'r gwaith hwnnw gael ei wneud. Felly, buaswn yn ddiolchgar pe gallech chithau annog eich awdurdod lleol.
English: The reality is, of course, Cabinet Secretary, that the Government has cut the capital budget for flood defences. Of course, that is going to place even more pressure on the need to develop alternative strategies and work with landowners, for example, to retain water in the uplands and so on and so forth. But, of course, the Government has been talking about that for many years and NRW has been talking about it for many years. But the move to that modus operandi hasn't actually happened to the extent that would make a real difference. So, can I ask you what additional incentives you as a Government are considering in terms of landowners, to see that decisive shift in that way of working? And, more specifically, what consideration are you giving to providing enhanced incentives to landowners and farmers to use their land as overflow areas, because that would make a difference in areas such as the Conwy valley?
Welsh: Y realiti yw, wrth gwrs, Ysgrifennydd Cabinet, fod y Llywodraeth wedi torri'r gyllideb gyfalaf ar gyfer amddiffynfeydd llifogydd. Mae hynny, wrth gwrs, yn mynd i roi hyd yn oed mwy o bwysau ar yr angen i ddatblygu strategaethau amgen a gweithio gyda thirfeddianwyr, er enghraifft, i gadw dŵr yn yr ucheldiroedd ac yn y blaen. Ond, wrth gwrs, mae'r Llywodraeth wedi bod yn sôn am hynny ers blynyddoedd. Mae Cyfoeth Naturiol Cymru wedi bod yn sôn am hynny ers blynyddoedd, ond nid yw'r symudiad i'r modd yna o weithio wedi digwydd i'r raddfa a fyddai'n gwneud gwahaniaeth gwirioneddol. Felly, a gaf i ofyn pa gymhellion ychwanegol a ydych chi fel Llywodraeth yn eu hystyried o safbwynt tirfeddianwyr i gael y sifft 'decisive' yna yn y modd yna o weithredu? Ac, yn fwy penodol felly, pa ystyriaeth a ydych chi'n ei rhoi i roi gwell cymhelliant i dirfeddianwyr ac i amaethwyr i ddefnyddio eu tiroedd fel gorlifdiroedd, oherwydd yn sicr mewn ardaloedd fel dyffryn Conwy mi fyddai hynny yn gwneud cryn wahaniaeth?
English: That isn't a discussion I've had with the farming representatives, but I think it is something that certainly I can look to do. I do want to remind Members that we are still investing £55 million across Wales this financial year, and whilst we have seen some flooding, particularly down in south Wales, this week, I think that, because of the defences we have put in place and the financial investment that we have made, we have seen it on less of a scale. But, of course, that's no comfort if your home has been flooded. We've also got the £150 million coastal risk management programme, on which, again, we're working very closely with local authorities to implement. But, I'd certainly be very happy - . I'm meeting the farming unions in the next couple of weeks, and I'd certainly be very happy to have that discussion with them.
Welsh: Nid wyf wedi cael y drafodaeth honno gyda chynrychiolwyr ffermio, ond credaf fod hynny'n rhywbeth y gallaf ei ystyried, yn sicr. Hoffwn atgoffa'r Aelodau ein bod yn dal i fuddsoddi £55 miliwn ledled Cymru yn ystod y flwyddyn ariannol hon, ac er i ni weld llifogydd yr wythnos hon, yn enwedig i lawr yn ne Cymru, credaf ein bod wedi eu gweld ar raddfa lai oherwydd yr amddiffynfeydd a roesom yn eu lle a'r buddsoddiad ariannol a wnaethom. Ond wrth gwrs, nid yw hynny'n gysur os ydych wedi cael llifogydd yn eich cartref. Mae gennym y rhaglen rheoli risg arfordirol gwerth £150 miliwn hefyd, ac unwaith eto, rydym yn gweithio'n agos iawn gydag awdurdodau lleol i'w gweithredu. Ond yn sicr, byddwn yn fwy na pharod - . Rwy'n cyfarfod â'r undebau ffermio yn ystod yr wythnosau nesaf, a buaswn yn sicr yn fwy na pharod i gael y drafodaeth honno â hwy.
English: Diolch. Our world-leading Well-being of Future Generations (Wales) Act 2015 and Environment (Wales) Act 2016 put in place a strong foundation ahead of Brexit and deliver on the Convention on Biological Diversity, the Paris agreement and the UN global goals. They provide a clear direction based on key international obligations, which will not change as a result of Brexit.
Welsh: Diolch. Mae ein deddfau blaenllaw, Deddf Llesiant Cenedlaethau'r Dyfodol (Cymru) 2015 a Deddf yr Amgylchedd (Cymru) 2016, wedi sicrhau sylfaen gref cyn Brexit ac yn cyflawni mewn perthynas â'r Confensiwn ar Amrywiaeth Fiolegol, cytundeb Paris a nodau byd-eang y Cenhedloedd Unedig. Maent yn darparu cyfeiriad clir yn seiliedig ar rwymedigaethau rhyngwladol allweddol na fyddant yn newid o ganlyniad i Brexit.
English: Could I ask what assessment of the implications of Brexit for Wales as a GM-free nation has been made? Can I ask you to commit to protect that status in any negotiations that you have?
Welsh: A gaf i ofyn pa asesiad o oblygiadau Brexit ar statws Cymru fel gwlad sy'n rhydd o GM y mae'r Llywodraeth wedi'i wneud? A gaf i ofyn ichi ymrwymo i amddiffyn y statws hwnnw mewn unrhyw drafodaethau?
English: That hasn't been looked at initially as part of the implications, but, certainly, we will continue to take the precautionary approach we have taken over the past years.
Welsh: Ni chafodd hynny ei ystyried ar y cychwyn fel rhan o'r goblygiadau, ond yn sicr, byddwn yn parhau i arfer y dull rhagofalus a fabwysiadwyd gennym dros y blynyddoedd diwethaf.
English: Clearly, the environment knows no borders or boundaries. What is the Welsh Government's view on the form of enforcement mechanism that will be required at a UK level for environment policy after we leave the EU? Evidence to the External Affairs and Additional Legislation Committee from Aberystwyth University refers to discussions about the creation of a UK environment court. A representative from the University of York said, 'Whether or not it needs to be an environmental court, I'm not quite sure but if I were a lawyer, I'd be sitting here saying, "No, we need a new court."'
Welsh: Yn amlwg, nid yw'r amgylchedd yn parchu ffiniau neu derfynau. Beth yw barn Llywodraeth Cymru ynglŷn â'r math o system orfodi a fydd yn angenrheidiol ar lefel y DU ar gyfer polisi amgylcheddol wedi i ni adael yr UE? Mae tystiolaeth gan Brifysgol Aberystwyth i'r Pwyllgor Materion Allanol a Deddfwriaeth Ychwanegol yn cyfeirio at drafodaethau ynglŷn â chreu llys amgylchedd y DU. Dywedodd cynrychiolydd o Brifysgol Efrog, Nid wyf yn siŵr a oes angen iddo fod yn llys amgylcheddol ai peidio ond pe bawn yn gyfreithiwr, buaswn yn eistedd yma'n dweud, "Na, mae angen llys newydd arnom".
English: Again, I haven't looked into the issue of a court in great detail. I'm actually meeting Andrea Leadsom tomorrow, so it's certainly something I can discuss. We've been very clear that the powers that have been devolved to this place since 1999 will be here. They may go into the repeal Act initially, but any powers will then come to us for us to have our own environmental policies going forward.
Welsh: Unwaith eto, nid wyf wedi edrych yn fanwl iawn ar fater cael llys. Mewn gwirionedd, byddaf yn cwrdd ag Andrea Leadsom yfory, felly mae'n sicr yn rhywbeth y gallaf ei drafod. Rydym wedi dweud yn glir iawn y bydd y pwerau sydd wedi'u datganoli i'r lle hwn ers 1999 yn aros yma. Efallai y byddant yn mynd i mewn i'r Ddeddf ddiddymu i ddechrau, ond bydd unrhyw bwerau yn dod i ni wedyn fel y gallwn gael ein polisïau amgylcheddol ein hunain yn y dyfodol.
English: The air quality directive is one of the most important EU directives. Governments are required to achieve compliance by the soonest possible date that reduces exposure as quickly as possible. The Air Quality Standards (Wales) Regulations 2010 require Welsh Ministers to draw up and implement air quality plans to address pollution in the relevant zones, one of which is Cardiff. You will, I'm sure, be aware that the Government has been found wanting in the High Court, acting on behalf of the devolved administrations, and that Mr Justice Garnham has now ordered the UK Government and, presumably, the Welsh Government to produce new plans by the end of April 2017. I just wondered whether you could, in your discussions with Andrea Leadsom, tell us how we are going to accelerate our plans to reduce air pollution in Cardiff, which, as you know, is killing over 40,000 people across the UK before their time.
Welsh: Mae'r gyfarwyddeb ansawdd aer yn un o gyfarwyddebau pwysicaf yr UE. Mae'n ofynnol i lywodraethau sicrhau cydymffurfiaeth erbyn y dyddiad cynharaf posibl o ran lleihau cysylltiad cyn gynted â phosibl. Mae Rheoliadau Safonau Ansawdd Aer (Cymru) 2010 yn ei gwneud yn ofynnol i Weinidogion Cymru lunio a gweithredu cynlluniau ansawdd aer i fynd i'r afael â llygredd yn yr ardaloedd perthnasol, ac mae Caerdydd yn un ohonynt. Rwy'n siŵr y byddwch yn ymwybodol fod yr Uchel Lys, yn gweithredu ar ran y gweinyddiaethau datganoledig, wedi barnu bod y Llywodraeth wedi methu â chyrraedd y safon a bod Mr Ustus Garnham bellach wedi gorchymyn Llywodraeth y DU, a Llywodraeth Cymru yn ôl pob tebyg, i gynhyrchu cynlluniau newydd erbyn diwedd Ebrill 2017. Tybed a allech chi, yn eich trafodaethau gyda Andrea Leadsom, ddweud wrthym sut y byddwn yn cyflymu ein cynlluniau i leihau llygredd aer yng Nghaerdydd, sydd, fel y gwyddoch, yn lladd dros 40,000 bobl cyn eu hamser ledled y DU.
English: I am, of course, aware of the UK Government High Court ruling. Members will be aware that I'm out to consultation at the moment regarding air quality and noise management. That consultation is open until 6 December. I plan to use the evidence and the responses we get as part of that consultation - use the evidence going forward to when we have to then come forward with our response by the spring of next year.
Welsh: Wrth gwrs, rwy'n ymwybodol o ddyfarniad Uchel Lys Llywodraeth y DU. Bydd yr Aelodau'n ymwybodol fy mod yn ymgynghori ar hyn o bryd ynglŷn ag ansawdd aer a rheoli sŵn. Bydd yr ymgynghoriad hwnnw yn parhau tan 6 Rhagfyr. Rwy'n bwriadu defnyddio'r dystiolaeth a'r ymatebion a gawn yn rhan o'r ymgynghoriad hwnnw - defnyddio'r dystiolaeth wrth fwrw ymlaen erbyn y bydd angen i ni gyflwyno ein hymateb yn y gwanwyn y flwyddyn nesaf.
English: Thank you. We are working to develop and promote our seafood sector in Wales for both domestic and export markets. I recently launched the new seafood strategy during Welsh Seafood Week, aimed at growing the economic value of the sector. We will again promote the sector at the Seafood Expo Global event in 2017.
Welsh: Diolch. Rydym yn gweithio i ddatblygu a hyrwyddo ein sector bwyd môr yng Nghymru ar gyfer marchnadoedd domestig a marchnadoedd allforio. Yn ddiweddar, lansiais y strategaeth bwyd môr newydd yn ystod Wythnos Bwyd Môr Cymru, gyda'r nod o dyfu gwerth economaidd y sector. Byddwn yn hyrwyddo'r sector eto yn nigwyddiad Seafood Expo Global yn 2017.
English: Thank you for that answer, Minister. The seafood strategy you've just alluded to - who actually owns that strategy? As I understand it, it's Seafish Wales's strategy and not the Government's strategy. Can you, therefore, confirm that the Government agrees with the strategy and wants to see the aims of that strategy being realised and, specifically, given that the strategy gives a target of a 30 per cent growth in seafood produce from Wales, how would you attain that target, bearing in mind the aims that you have under the Environment (Wales) Act 2016 and, of course, the Well-being of Future Generations (Wales) Act 2015?
Welsh: Diolch am yr ateb, Weinidog. Y strategaeth bwyd môr yr ydych newydd ei chrybwyll yn fanna - pwy biau'r strategaeth yma? Yn ôl beth yr wyf yn ei ddeall, strategaeth Seafish Wales yw hi, ac nid strategaeth y Llywodraeth. A fedrwch chi gadarnhau, felly, bod y Llywodraeth yn cytuno â'r strategaeth ac am weld amcanion y strategaeth yn cael eu gwireddu ac, yn benodol, gan fod y strategaeth yn rhoi targed o dwf o 30 y cant mewn cynnyrch bwyd môr o Gymru, sut y byddwch yn cyrraedd y targed hwnnw o gofio'r amcanion sydd gyda chi o dan Deddf yr Amgylchedd (Cymru) 2016 ac, wrth gwrs, Deddf Llesiant Cenedlaethau'r Dyfodol (Cymru) 2015?